Jean Ignace Isidore Gérard Grandville

Grandville alebo JJ Grandville [granvíl], občianskym menom Jean Ignace Isidore Gérard, (* 13. september 1803, Nancy, Francúzsko - † 17. marec 1847, Vanves) bol francúzsky kresliar, ilustrátor a karikaturista.

Narodil sa v rodine umelcov. Prvým učiteľom výtvarného umenia bol jeho otec, miniaturista. Pseudonym Grandville prevzal od svojich starých rodičov. Vo veku dvadsať rokov odišiel do Paríža. Preslávil sa sériou kresieb Súdobé metamorfózy (Les Metamorphoses du jour, 1828-29), zobrazujúce vtipné scény s antropomorfnými zvieratami. Tým si získal prístup do radu časopisov a stal sa popredným francúzskym karikaturistom, ktorý výrazne ovplyvnil ďalší rozvoj žánru. Po zavedení cenzúry roku 1835 karikatúru opustil a venoval sa predovšetkým knižnej ilustrácii. 

Z jeho neskoršieho diela sú významné fantastické a takmer surrealistické cykly grafík Iný svet (L'Autre Monde) a Oživené kvety (Les Fleurs animées).

Literatúra 
 Ottův slovník naučný, heslo Grandville. Sv. 10, str. 422

Iné projekty

Externé odkazy 
 Text über Walter Benjamins Passagenwerk und die Ware als Fetisch des 19. Jahrhunderts in Frankreich 
 [http://www.museo-on.com/go/museoon/home/news/_page_id_855/_page_id_609/_page_id_15.xhtml Essay von Thomas W. Gaehtgens: Absurde Bildwelt und Gesellschaftskritik in J. J. Grandvilles „Un autre monde“]
 Dielo

Zdroj 

Francúzski karikaturisti
Osobnosti z Nancy